Document ID: 32005R0221

ΚΑΝΟΝΙΣΜΌΣ (ΕΚ) αριθ. 221/2005 ΤΗΣ ΕΠΙΤΡΟΠΉΣ
της 10ης Φεβρουαρίου 2005
για καθορισμό των ποσοτήτων των υποχρεώσεων παράδοσης ζάχαρης ζαχαροκάλαμου που θα εισαχθεί δυνάμει του πρωτοκόλλου ΑΚΕ και της συμφωνίας Ινδία, για την περίοδο παράδοσης 2004/2005
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΚ) αριθ. 1260/2001 του Συμβουλίου, της 19ης Ιουνίου 2001, για την κοινή οργάνωση των αγορών στον τομέα της ζάχαρης (1),
τον κανονισμό (ΕΚ) αριθ. 1159/2003 της Επιτροπής, της 30ής Ιουνίου 2003, για τον καθορισμό, για τις περιόδους εμπορίας 2003/2004, 2004/2005 έως 2005/2006, των λεπτομερειών εφαρμογής για την εισαγωγή ζάχαρης ζαχαροκάλαμου στο πλαίσιο ορισμένων δασμολογικών ποσοστώσεων και προτιμησιακών συμφωνιών και για την τροποποίηση των κανονισμών (ΕΚ) αριθ. 1464/95 και (ΕΚ) αριθ. 779/96 (2), και ιδίως το άρθρο 9 παράγραφος 1,
Εκτιμώντας τα ακόλουθα:
(1)
Το άρθρο 9 του κανονισμού (ΕΚ) αριθ. 1159/2003 προβλέπει τις λεπτομέρειες σχετικά με τον καθορισμό των υποχρεώσεων παράδοσης με μηδενικό δασμό, των προϊόντων του κωδικού ΣΟ 1701, εκφρασμένες σε ισοδύναμο λευκής ζάχαρης για τις εισαγωγές που κατάγονται από τις χώρες που έχουν υπογράψει το πρωτόκολλο ΑΚΕ και την συμφωνία Ινδία.
(2)
Η εφαρμογή των άρθρων 3 και 7 του πρωτοκόλλου ΑΚΕ, των άρθρων 3 και 7 της συμφωνίας Ινδία καθώς και των άρθρων 11 και 12 του κανονισμού (ΕΚ) αριθ. 1159/2003, οδήγησε την Επιτροπή στον καθορισμό των υποχρεώσεων παράδοσης για την περίοδο παράδοσης 2004/2005, υπολογίζοντας κυρίως για κάθε χώρα εξαγωγής, με βάση διαθέσιμες επί του παρόντος πληροφορίες, το υπόλοιπο μεταξύ των ποσοτήτων των υποχρεώσεων παράδοσης και των ποσοτήτων που όντως εισήχθησαν κατά τη διάρκεια των προηγουμένων περιόδων παράδοσης.
(3)
Με τον κανονισμό (ΕΚ) αριθ. 919/2004 της Επιτροπής (3), τροποποιήθηκαν οι ποσότητες των υποχρεώσεων παράδοσης ζάχαρης ζαχαροκάλαμου που θα εισαχθεί δυνάμει του πρωτοκόλλου ΑΚΕ και της συμφωνίας Ινδία, για την περίοδο παράδοσης 2003/2004, που καθορίστηκαν από τον κανονισμό (ΕΚ) αριθ. 443/2004 της Επιτροπής (4), λόγω της μεταβίβασης 25 376 τόνων προτιμησιακής ζάχαρης της ποσότητας της υποχρέωσης παράδοσης προς τη νήσο Μαυρίκιο για την περίοδο παράδοσης 2004/2005, λόγω απώλειας ενός πιστοποιητικού εισαγωγής. Δεδομένου ότι από τις επαληθεύσεις που έγιναν εκ των υστέρων διαπιστώθηκε ότι το απολεσθέν πιστοποιητικό δεν είχε χρησιμοποιηθεί, πρέπει να καταχωρηθούν λογιστικά οι εν λόγω 25 376 τόνοι στον καθορισμό της ποσότητας της υποχρέωσης παράδοσης για τη νήσο Μαυρίκιο για την περίοδο παράδοσης για το 2004/2005,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Οι ποσότητες των υποχρεώσεων παράδοσης για τις εισαγωγές που κατάγονται από τις χώρες που έχουν υπογράψει το πρωτόκολλο ΑΚΕ και της συμφωνίας Ινδία, των προϊόντων του κωδικού ΣΟ 1701, εκφρασμένες σε ισοδύναμο λευκής ζάχαρης, για την περίοδο παράδοσης 2004/2005 και για κάθε συγκεκριμένη χώρα εξαγωγής, καθορίζονται στο παράρτημα.
Άρθρο 2
Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα της Ευρωπαϊκής Ένωσης.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 10 Φεβρουαρίου 2005.

Labels: 17
5
3
18
15